Bruno Uvini

Bruno Uvini Bortolança (s. 3. kesäkuuta 1991 Capivari, Brasilia) on brasilialainen jalkapalloilija, pelipaikaltaan keskuspuolustaja. Hän edustaa kaudella 2014 brasilialaista Santosia.

Uvini on edustanut seuratasolla myös brasilialaista São Pauloa, englantilaista Tottenham Hotspuria sekä italialaisia Napolia ja Sienaa.

Brasilian maajoukkueessa Uvini on pelannut kolme A-maaottelua vuonna 2012. Hän oli mukana maajoukkueessa kesäolympialaisissa 2012, jossa Brasilia saavutti hopeaa. Uvinilla on myös alle 20-vuotiaiden maailmanmestaruus vuodelta 2011.

Lähteet 

Brasilialaiset jalkapalloilijat
Brasilialaiset olympiamitalistit
Vuonna 1991 syntyneet
Elävät henkilöt